Дзяржаўная ўстанова адукацыі “Паставіцкая сярэдняя школа”

**Стэндавая віктарына**

**“Прыказка слова згубіла: пагуляем у дэтэктываў”**

(6 – 8 класы)

Дражына Алена Рыгораўна,

настаўнік беларускай мовы і літаратуры

аг. Паставічы, 2021

**Стэндавая віктарына**

**“Прыказка слова згубіла: пагуляем у дэтэктываў”**

**Мэта:** абуджэнне цікавасці да беларускай народнай мудрасці, пашырэнне актыўнага слоўніка вучняў.

**Задачы:** абудзіць цікавасць вучняў да вуснай народнай творчасці, да дэтэктыўных жанраў беларускай літаратуры; садзейнічаць пашэрэнню актыўнага слоўніка вучняў; развівац звязную вусную мову, памяць, мысленне, увагу; выховаць павагу да роднага слова, добразычлівыя адносіны да сваіх таварышаў.

**Абсталяванне:** стэнд (дошка) з заданнямі віктарыны для дзвюх каманд, ручкі ці алоўкі, заклееныя канверты з адказамі, слайды-ілюстрацыі.

**Ход мерапрыемства**

1. **Арганізацыйны пачатак**

**2. Анонс беларускай дэтэктыўнай літаратуры**

- Ці чыталі вы калі-небудзь дэтэктывы або глядзелі дэтэктыўныя мастацкія стужкі? А хто хацеў бы апынуцца на месцы якога-небудзь знакамітага сышчыка? *(Адказы вучняў)* Можа вы ведаеце якіх-небудзь знакамітых сышчыкаў? *( Шэрлак Хомс (Артур Конан Дойл), Эркуль Пуаро, міс Марпл (Агаты Крысці) , Жуль Мегрэ (Жорж Сіменан), Ніро Вульф ( Рэрс Стаут), айцец Браўн ( Гілберт Кіт), Камісар Мегрэ ( Жорж Сілменан) і г.д.)*

Але гэта ўсе прадстаўнікі замежнай літаратуры. А ці ёсць дэтэктыўны жанр у беларускай літаратуры, як вы думаеце?

Самы вядомы дэтэктыўны твор на беларускай мове – гістарычная аповесць У. Караткевіча «Дзікае паляванне караля Стаха». Падзеі ў ёй адбываюцца восенню 1888 года. Арганізаваная група прывідаў на загадкавых дрыкгантах наводзіць жах на мясцовых жыхароў і адным сваім з’яўленнем прарочыць хуткую пагібель маладой гаспадыні Балотных Ялін. Акрамя Дзікага палявання, беднай Надзеі Яноўскай не даюць спакою іншыя прадвеснікі смерці – Малы Чалавек і Блакітная Жанчына. З гэтым творам увас будзе магчымасць пазнаёміцца ў 10 класе.

Дарэчы, менавіта У. Караткевіч лічыцца заснавальнікам беларускага дэтэктыва. А міліцэйскі дэтэктыў першым стварыў Мікалай Чаргінец. Дарэчы, генерал-маёр міліцыі і выпускнік юрыдычнага факультэта БДУ. Чаргінец – аўтар больш за 50 кніг. Многія з іх перакладзены на 15 моў свету.

У прыгодніцка-дэтэктыўным рамане В. Праўдзіна «Вяртанне з апраметнай» жыццё вымушае галоўнага героя прайсці сем колаў пекла: трапіць на ўласнае пахаванне, разблытаць пакручастую інтрыгу, дзе спляліся каханне і палітыка, сяброўства і грошы, мінулае і будучыня. Разгадкі беларускіх таямніц ён знаходзіць… за акіянам. Між іншым, аўтар рамана – былы супрацоўнік праваахоўных органаў.

Думаеце, у Беларусі няма свайго трылера? Памыляецеся! Лепшы доказ – аповесць М. Адамчыка і М. Клімковіча «Каханка д’ябла, або Карона Вітаўта Вялікага». Як можна здагадацца па назве, ўсе падзеі адбываюцца вакол кароны славутага князя, які збіраўся каранавацца ў 1429 годзе. Пошукі выкрадзенай д’яблам рэліквіі ўплываюць на паводзіны амаль усіх герояў. Для кагосьці яна сродак атрымаць грошы, для кагосьці – магчымасць адрадзіць былую веліч радзімы ці адпомсціць забойцам брата. Цікава, што М. Клімковіч – унук аўтара слоў беларускага гімна.

Не засталіся ў баку дэтэктыўнага жанра і жанчыны. Каго цікавіць жаночая проза, з задавальненнем пазнаёміцца з гістарычным дэтэктывам Л. Рублеўскай «Пярсцёнак апошняга імператара». Колькі таямнічага, жудаснага і рамантычнага можна сустрэць у сутарэннях часу! Напрыклад, даведацца, чаму напрыканцы XIX стагоддзя забілі Вінцэся Рашчынскага – былога паўстанца і паплечніка Кастуся Каліноўскага; якія сакрэты захоўвае каменная рапуха з надмагілля; ці магчыма, каб пяць студэнтаў стварылі Каралеўства Беларусь. А яшчэ сустрэцца з прывідам мінскіх Кальварыйскіх могілак.

У аснову дэтэктыўнага рамана А. Рэзановіча «Паляўнічы за мастацтвам» («Охотник за искусством») легла рэальная гісторыя, звязаная са скарбам – залатымі ўпрыгожваннямі скіфаў, прывезенымі адным з журналістаў у Мінск. Пасля вяртання дамоў галоўны герой рамана стаў адчуваць на сабе праклён правадыра скіфаў. Пакутлівая ўнутраная барацьба вымушае журналіста прадаць скарб і назаўжды адмовіцца ад яго пошуку – як высветлілася, вельмі небяспечнага занятка.

Хачу назваць яшчэ наступныя творы «Афганская шкатулка» i «Шчарбаты талер» Андрэя Федарэнкi, «Прынцэса тусоўкi» Яўгена Хвалея - дэтэктывы для падлеткаў.

Як бачыце, беларуская літаратура інтэнсіўна развіваецца, дэтэктыўны жанр відазмяняецца: тут ёсць месца і гісторыі, і крыміналу, і палітыцы. Некаторыя аўтары прытрымліваюцца стылю У. Караткевіча, выкарыстоўваючы багатую беларускую спадчыну. Нехта ідзе сваім шляхам. А чытач можа выбіраць лепшае, зыходзячы са свайго густу.

- А каго называюць дэтэктывам (сышчыкам*)? (Слова «дэтэктыў» у перакладзе з лацінскага (detectio) азначае ‘раскрыццё’. Згодна слоўніку С. Ожагава дэтэктыў – гэта спецыяліст па расследаванні крымінальных злачынстваў; літаратурны твор або фільм, у якім раскрываюцца заблытаныя злачынствы. Зразумела, бадай што ўсе гэта ведаюць).*

- Ці можа стаць кожны дэтэктывам?

**3. Паведамленне тэмы і задач мерапрыемства**

Напэўна кожнаму хоць раз у жыцці хацелася быць падобным да легендарнага героя Артура Конан Дойла Шэрлака Хомса. Сёння ў вас ёсць такая магчымасць. Славу і прызванне, шаноўныя ўдзельнікі, вам можа прынесці перамога ў стэндавай віктарыне “Прыказка слова згубіла: пагуляем у дэтэктываў”.

**4. Інструкцыя па выкананні заданняў віктарыны**

Перш, чым пачаць гульню, нам патрэбна вызначыць дзве каманды і экспертаў, якія будуць сачыць за гульнёй.

Каманды выберам пры дапамозе жараб’ёўкі *(З мяшэчка выцягнуць жэтон. Жоўты колер – адна каманда, зялёны – другая)*. Экспертамі назначым вучняў 10 класа.

Кожная каманда атрымлівае **інструкцыю па выкананні заданняў.**

1. Прыказка слова згубіла.
2. Каб даведацца, якое слова прапушчана ў прыказцы, адгадайце загадку.
3. Каб прачытаць загадку, устаўце прапушчаныя літары ў словы з табліцы і складзіце з літар загадку. Устаўленыя літары адпавядаюць парадкавым нумарам літар загадкі.
4. Паспрабуйце адгадаць загадку.
5. Калі ўзнікнуць складанасці, скарыстайцеся дзвюма падказкамі.
6. Устаўце адгадку ў прыказку.
7. Раскрыйце канверт з правільным адказам.
8. Вы добры дэтэктыў, калі адказ дакладны, правільны.

**5. Асноўная частка. Стэндавая віктарына**

*(Заданні для кожнай каманды змешчаны на дошцы. Вучні паступова іх выконваюць. Эксперты сочаць за ходам гульні)*

**Прыказка для першай каманды:**

Напрацаваўся – за … бярыся, а гультай – без вячэры спаць лажыся.

**Словы з прапушчанымі літарамі**

|  |  |  |  |
| --- | --- | --- | --- |
| №п/п | Літара | Слова | Лексічнае значэнне слова |
| 1. |  | Лё..а | Падземны ход |
| 2. |  | Л..ста | Адрэзаны вялікі плоскі кавалак (хлеба, сала і г.д.) |
| 3. |  | Ду..ка | Народны духавы музычны інструмент у выглядзе драўлянай трубкі з круглымі дзірачкамі |
| 4. |  | Ч..гун | Гаршчок з металу |
| 5. |  | ..ошык | Плеценая з лазы, карэння круглая пасудзіна для складання і пераноскі чаго-небудзь |
| 6. |  | Л..й | Нутраны тлушч |
| 7. |  | Лаз..я | Спецыяльнае памяшканне, дзе мыюцца і парацца. |
| 8. |  | Рамен..чык | Палоска вырабленай скуры |
| 9. |  | Рэш..та | Рэч хатняга ўжытку для прасейвання мукі ў выглядзе шырокага абруча з сеткай |
| 10. |  | Ні..ка | Апрацаванае пад сяўбу або засеенае поле |
| 11. |  | ..мала | Ліпкі, пахкі сок, які выдзялаецца з іглічных і некаторых іншых раслін |
| 12. |  | З..лкі | Лекавыя травы |
| 13. |  | ..ол | Буйная рагатая жывёла |
| 14. |  | Ж..рны | Ручны млын |
| 15. |  | Ка..а | Даўнейшы беларускі калядны абрад |
| 16. |  | Л..йцы | Рамяні для кіравання коньмі ў запражцы |
| 17. |  | Кі..маш | Вялікі святочны базар, звычайна з народным гуляннем |
| 18. |  | К..жух | Доўгая верхняя вопратка з вырабленых аўчын |
| 19. |  | Па..ець | Памяшканне, дзе звычайна складваюць дровы |
| 20. |  | Мл..н | Гаспадарчае збудаванне з механізмам для абмалоту зерня |
| 21. |  | ..роса | Злакавая расліна, з зерня якой атрымліваюць крупы |
| 22. |  | К..й | Прамая тонкая палка |
| 23. |  | Ко..ш | Шырокая круглая пасудзіна з ручкай для зачэрпвання вадкасці |

**Загадка, якая павінна атрымацца з літар:**

Худы конь, а ўсё возера выпіў.

**Дзве падказкі:**

1. У Беларусі ёсць музей гэтага прадмета. (Беразіно)
2. Гэта не толькі прадмет хатняга ўжытку, але і музычны інструмент.

**Адказ: Лыжка**.

**Прыказка з устаўленым словам:**

Напрацаваўся – за **лыжку** бярыся, а гультай – без вячэры спаць лажыся.

**Прыказка для другой каманды:**

Калі ў … падыход, то і ў печы рост.

**Словы з прапушчанымі літарамі**

|  |  |  |  |
| --- | --- | --- | --- |
| № п/п | Літара | Слова | Лексічнае значэнне слова |
| 1. |  | ..ват | Чалавек, які займаецца сватаўством, клапоціцца пра вяселле |
| 2. |  | М..кіна | Адходы, якія застаюцца пасля абмалоту і ачысткі зерневых, бабовых культур і лёну |
| 3. |  | Кача..га | Жалезны прут, сагнуты на канцы, для перамешвання паліва ў печы, выграбання попелу |
| 4. |  | Гр..ш | Даўнейшая медная манета |
| 5. |  | Каля..ы | Народнае зімовае свята |
| 6. |  | ..амут | Частка вупражы, што складаецца з драўлянага каркаса (клешчаў), абкладзенага мяккім лямцам з унутранага боку |
| 7. |  | Кал..ч | Белы хлеб, звычайна ў выглядзе кальца з невялікай адтулінай |
| 8. |  | Ху..ар | Адасоблены сялянскі зямельны ўчастак разам з сядзібай уладальніка |
| 9. |  | Ш..ла | Іголка з дзяржальняй |
| 10. |  | Ка..а | Ручная сельскагаспадарчая прылада для зразання травы, збожжа |
| 11. |  | Бор..нік | Пчаляр |
| 12. |  | П..саг | Маёмасць, якую давалі бацькі або родзічы маладой, калі тая выходзіла замуж |
| 13. |  | К..сель | Даўняя мучная става з аўсянай, жытныяй, пшанічнай грубага памолу мукі, часам з вотруб’я |
| 14. |  | ..выркун | Насякомае, якое трэннем крылаў утварае строкат |
| 15. |  | Вол..чык | Верхні стык даху, страхі; канёк |
| 16. |  | Юш..а | Страва са свежай рыбы з прыправамі |
| 17. |  | П..д | Састарэлая адзінка вымярэння масы |
| 18. |  | ..ерп | Прылада для зрэзвання злакаў і траў, складаецца з закругленага ляза і кароткай драўлянай ручкі |
| 19. |  | Па..эльня | Прыстасаванне для смажання ежы |
| 20. |  | Ма..оль | Патаўшчэнне скуры з вадкасцю на руках або нагах ад працяглага трэння |
| 21. |  | Ноч..ы | Выдзеўбанае з дрэва карыта, пасудзіна з шырокім адкрытым верхам |
| 22. |  | П..рог | Бервяно або брус, прымацываны пад дзвярамі паміж вушакамі |
| 23. |  | Ша..ы | Пышнае дарагое адзенне |
| 24. |  | Кал..ска | Плецены або драўляны дзяцячы ложак |

**Загадка, якая павінна атрымацца:**

Сярод хаты стаіць куст з ваты.

**Дзве падказкі:**

1. Гэты прадмет у новую хату нашы продкі ўносілі першым.
2. На гэты прадмет хатняга ўжытку, зверху пакрыты кажухом, садзілі маладую ў час вяселля.

**Адказ: дзяжа (з цестам).**

**Прыказказ устаўленым словам:**

Калі ў **дзяжы** падыход, то і ў печы рост.

**6. Падвядзенне вынікаў**

Растлумачце значэнні сваіх прыказак. Чаму яны нас вучаць?

Выйграе тая каманда, якая адшукала правільнае слова.

Узнагароджванне пераможцаў салодкімі прызамі.

-Скажыце, ці лёгка быць дэтэктывам? Ці кожны можа ім стаць?

**7. Рэфлексія**

Прыём “Працягні фразу”

- Сёння мне спадабалася (не спадабалася) …*быць дэтэктывам*

- У мяне пераважаў.. настрой

- Я пазнаёміўся з новымі для сябе словамі, напрыклад…

- Я зразумеў, што…

1. **Словы з прапушчанымі літарамі**

|  |  |  |  |
| --- | --- | --- | --- |
| №п/п | Літара | Слова | Лексічнае значэнне слова |
| 1. |  | Лё..а | Падземны ход |
| 2. |  | Л..ста | Адрэзаны вялікі плоскі кавалак (хлеба, сала і г.д.) |
| 3. |  | Ду..ка | Народны духавы музычны інструмент у выглядзе драўлянай трубкі з круглымі дзірачкамі |
| 4. |  | Ч..гун | Гаршчок з металу |
| 5. |  | ..ошык | Плеценая з лазы, карэння круглая пасудзіна для складання і пераноскі чаго-небудзь |
| 6. |  | Л..й | Нутраны тлушч |
| 7. |  | Лаз..я | Спецыяльнае памяшканне, дзе мыюцца і парацца. |
| 8. |  | Рамен..чык | Палоска вырабленай скуры |
| 9. |  | Рэш..та | Рэч хатняга ўжытку для прасейвання мукі ў выглядзе шырокага абруча з сеткай |
| 10. |  | Ні..ка | Апрацаванае пад сяўбу або засеенае поле |
| 11. |  | ..мала | Ліпкі, пахкі сок, які выдзялаецца з іглічных і некаторых іншых раслін |
| 12. |  | З..лкі | Лекавыя травы |
| 13. |  | ..ол | Буйная рагатая жывёла |
| 14. |  | Ж..рны | Ручны млын |
| 15. |  | Ка..а | Даўнейшы беларускі калядны абрад |
| 16. |  | Л..йцы | Рамяні для кіравання коньмі ў запражцы |
| 17. |  | Кі..маш | Вялікі святочны базар, звычайна з народным гуляннем |
| 18. |  | К..жух | Доўгая верхняя вопратка з вырабленых аўчын |
| 19. |  | Па..ець | Памяшканне, дзе звычайна складваюць дровы |
| 20. |  | Мл..н | Гаспадарчае збудаванне з механізмам для абмалоту зерня |
| 21. |  | ..роса | Злакавая расліна, з зерня якой атрымліваюць крупы |
| 22. |  | К..й | Прамая тонкая палка |
| 23. |  | Ко..ш | Шырокая круглая пасудзіна з ручкай для зачэрпвання вадкасці |

1. **Словы з прапушчанымі літарамі**

|  |  |  |  |
| --- | --- | --- | --- |
| № п/п | Літара | Слова | Лексічнае значэнне слова |
| 1. |  | ..ват | Чалавек, які займаецца сватаўством, клапоціцца пра вяселле |
| 2. |  | М..кіна | Адходы, якія застаюцца пасля абмалоту і ачысткі зерневых, бабовых культур і лёну |
| 3. |  | Кача..га | Жалезны прут, сагнуты на канцы, для перамешвання паліва ў печы, выграбання попелу |
| 4. |  | Гр..ш | Даўнейшая медная манета |
| 5. |  | Каля..ы | Народнае зімовае свята |
| 6. |  | ..амут | Частка вупражы, што складаецца з драўлянага каркаса (клешчаў), абкладзенага мяккім лямцам з унутранага боку |
| 7. |  | Кал..ч | Белы хлеб, звычайна ў выглядзе кальца з невялікай адтулінай |
| 8. |  | Ху..ар | Адасоблены сялянскі зямельны ўчастак разам з сядзібай уладальніка |
| 9. |  | Ш..ла | Іголка з дзяржальняй |
| 10. |  | Ка..а | Ручная сельскагаспадарчая прылада для зразання травы, збожжа |
| 11. |  | Бор..нік | Пчаляр |
| 12. |  | П..саг | Маёмасць, якую давалі бацькі або родзічы маладой, калі тая выходзіла замуж |
| 13. |  | К..сель | Даўняя мучная става з аўсянай, жытныяй, пшанічнай грубага памолу мукі, часам з вотруб’я |
| 14. |  | ..выркун | Насякомае, якое трэннем крылаў утварае строкат |
| 15. |  | Вол..чык | Верхні стык даху, страхі; канёк |
| 16. |  | Юш..а | Страва са свежай рыбы з прыправамі |
| 17. |  | П..д | Састарэлая адзінка вымярэння масы |
| 18. |  | ..ерп | Прылада для зрэзвання злакаў і траў, складаецца з закругленага ляза і кароткай драўлянай ручкі |
| 19. |  | Па..эльня | Прыстасаванне для смажання ежы |
| 20. |  | Ма..оль | Патаўшчэнне скуры з вадкасцю на руках або нагах ад працяглага трэння |
| 21. |  | Ноч..ы | Выдзеўбанае з дрэва карыта, пасудзіна з шырокім адкрытым верхам |
| 22. |  | П..рог | Бервяно або брус, прымацываны пад дзвярамі паміж вушакамі |
| 23. |  | Ша..ы | Пышнае дарагое адзенне |
| 24. |  | Кал..ска | Плецены або драўляны дзяцячы ложак |

**Прыказка для першай каманды:**

Напрацаваўся – за … бярыся, а гультай – без вячэры спаць лажыся.

**Прыказка для другой каманды:**

Калі ў … падыход, то і ў печы рост.

**Інструкцыю па выкананні заданняў.**

1. Прыказка слова згубіла.
2. Каб даведацца, якое слова прапушчана ў прыказцы, адгадайце загадку.
3. Каб прачытаць загадку, устаўце прапушчаныя літары ў словы з табліцы і складзіце з літар загадку. Устаўленыя літары адпавядаюць парадкавым нумарам літар загадкі.
4. Паспрабуйце адгадаць загадку.
5. Калі ўзнікнуць складанасці, скарыстайцеся дзвюма падказкамі.
6. Устаўце адгадку ў прыказку.
7. Раскрыйце канверт з правільным адказам.
8. Вы добры дэтэктыў, калі адказ дакладны, правільны.

**Інструкцыю па выкананні заданняў.**

1. Прыказка слова згубіла.

2. Каб даведацца, якое слова прапушчана ў прыказцы, адгадайце загадку.

3. Каб прачытаць загадку, устаўце прапушчаныя літары ў словы з табліцы і складзіце з літар загадку. Устаўленыя літары адпавядаюць парадкавым нумарам літар загадкі.

4. Паспрабуйце адгадаць загадку.

5. Калі ўзнікнуць складанасці, скарыстайцеся дзвюма падказкамі.

6. Устаўце адгадку ў прыказку.

7. Раскрыйце канверт з правільным адказам.

8. Вы добры дэтэктыў, калі адказ дакладны, правільны.

**Загадка, якая павінна атрымацца з літар:**

Худы конь, а ўсё возера выпіў.

**Дзве падказкі:**

1. У Беларусі ёсць музей гэтага прадмета. ( у Беразіно)
2. Гэта не толькі прадмет хатняга ўжытку, але і музычны інструмент.

**Прыказка з устаўленым словам:**

Напрацаваўся – за **лыжку** бярыся, а гультай – без вячэры спаць лажыся.

**Загадка, якая павінна атрымацца:**

Сярод хаты стаіць куст з ваты.

**Дзве падказкі:**

1) Гэты прадмет у новую хату нашы продкі ўносілі першым.

2) На гэты прадмет хатняга ўжытку, зверху пакрыты кажухом, садзілі маладую ў час вяселля.

**Прыказказ устаўленым словам:**

Калі ў **дзяжы** падыход, то і ў печы рост.